*Za ostale upotrebe, v. Otok (razvrstavanje).*

***The Island*** (ili, u prijevodu, ***Ostrvo***) je američki science fiction film snimljen 2005. godine u režiji Michaela Baya. Usprkos visokog budžeta, imao je razočaravajuće rezultate, i smatra se najvećim fijaskom u karijeri Michaela Baya.

Radnja
------

U tehnološki naprednoj koloniji žive ljudi po strogo utvrđenim pravilima pod budnim nadzorom supervizora. Trude se da vode zdrav život, srećni što su spašeni od zagađenja koje je navodno uništilo čitavu planetu. Aktivnosti tokom dana su im tačno određene, organizovane i uvek iste. Jedinu nadu im pruža lutrija koja se redovno održava kada jedan od njih dobija nagradu - odlazak na ostrvo, gde su mu obećana uživanja, svež vazduh i kupanje u okeanu. Međutim, mladi Linkoln, koga muče noćne more, počinje da postavlja logična pitanja na koja ne dobija odgovore. Zato sam kreće u istraživanje i otkriva da pobednici na lutriji ne odlaze na ostrvo, već na operaciju koju neće preživeti. Preplašen, beži iz kolonije zajedno sa devojkom u koju je zaljubljen i njih dvoje u spoljašnjem svetu koji nije uništen, otkrivaju da su oni zapravo klonovi, stvoreni kako bi bogataši dobijali zdrave organe nakon bolesti ili nesreće...

Glavne uluge
------------

* **Ewan McGregor** kao Lincoln 6E
* **Scarlett Johansson** kao Jordan 2D
* **Sean Bean** kao dr. Merrick
* **Steve Buscemi** kao McCord
* **Djimon Honsou** kao Albert Laurent

Nagrade
-------

Godine 2005. film je nominovan za Teen Choice Awards, a godinu dana kasnije za još dve: nagradu Saturn u kategoriji najboljih naučnofantastičnih filmova i za nagradu Zlatna rolna za zvučne efekte.

Kritike
-------

U časopisu „Svet kompjutera" „Ostrvo" je okarakterisan kao „kompilacija najboljih dramaturških i vizuelnih trenutaka brojnih kultnih filmova" kao što su „Paklena pomorandža", „Loganov beg", „Koma" i „Terminator 2: Sudnji dan". Čak se navodi da je scena potere na autoputu praktično „prepisana" iz filma „Loši momci II", ali i pored toga je film dobio ocenu kao izuzetno dobar. Autor teksta navodi da je ipak prošao katastrofalno loše u SAD. Jedna od glavnih primedbi je bila da je „fabula isuviše plitka". Takođe, povedena je parnica povodom tužbe autora horora „Clonus" zbog toga što mu je scenario isuviše sličan. Zamerka gledalaca je i da film deluje kao poduža „celuloidna reklama", zbog prisutnih brendova, posebno Mikrosofta. Međutim, Majkl Bej, poznat po tome što računarske specijalne efekte podređuje kaskaderima, nije uneo u film previše digitalnih efekata, bez obzira što je radnja povezana sa tehnologijama budućnosti.

Izvori
------

1. 1 2  Staff (Unknown). „The Island". *Box Office Mojo*. IMDb.com, Inc. Pristupljeno 1. VII 2012.
2. ↑  Krstarica-film — Hitovi 2005: „Ostrvo", datum: 28.5.2005.
3. ↑  IMDB: Awards
4. ↑  Svet kompjutera: „Za reklamoždere" Arhivirano 2006-06-24 na Wayback Machine-u, 9/2005, autor: Nenad Vasović.

Vanjske veze
------------

* Službeni veb-sajt
* *The Island* na sajtu IMDb
* *The Island* na AllMovie-u ()
* *The Island* na Rotten Tomatoes-u ()
* *The Island* na Metacriticu
* *The Island* na Box Office Mojo-u

  


| * p
* r
* u
Filmovi koje je režirao Michael Bay |
| --- |
| 1990-e | *Bad Boys* (1995) **•**  *The Rock* (1996) **•**  *Armageddon* (1998) |
| 2000-e | *Pearl Harbor* (2001) **•**  *Bad Boys II* (2003) **•**  *The Island* (2005) **•**  *Transformers* (2007) **•**  *Transformers: Revenge of the Fallen* (2009) |
| 2010-e | *Transformers: Dark of the Moon* (2011) |

| * p
* r
* u
Alex Kurtzman & Roberto Orci (K/O Paper Products) |
| --- |
| Cjelovečernji filmovi | 
* *The Island* (2005)
* *The Legend of Zorro* (2005)
* *Mission: Impossible III* (2006)
* *Transformers* (2007)
* *Eagle Eye* (2008)
* *Star Trek* (2009)
* *Transformers: Revenge of the Fallen* (2009)
* *Cowboys & Aliens* (2011)
* *Untitled Star Trek sequel* (2013)
* *Welcome to People*
* *Ender's Game* (cca. 2013)

 |
| Televizija | 
* *Hercules: The Legendary Journeys* (1995–1999)
* *Xena: Warrior Princess* (1995–2001)
* *Jack of All Trades* (2000)
* *Alias* (2001–2006)
* *Fringe* (2008–)
* *Hawaii Five-0* (2010–)
* *Transformers: Prime* (2010–)

 |